Diari Oficial de la Generalitat Valenciana


Sumari del DOGV 7909, del 03-11-2016 (2016/8084)

RESOLUCIÓ de 27 de setembre de 2016, de la Direcció General de Medi Natural i d'Avaluació Ambiental, per la qual s'ordena la publicació de la segona resolució complementària a la declaració d'impacte ambiental corresponent a l'expedient 131/10-AIA Castalla.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7909

Data del DOGV
:   03-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8084


Data del document
:   27-09-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 27 de setembre de 2016, de la Direcció General de Medi Natural i d'Avaluació Ambiental, per la qual s'ordena la publicació de la segona resolució complementària a la declaració d'impacte ambiental corresponent a l'expedient 131/10-AIA Castalla. [2016/8084]  
De conformitat amb l'article 47.3 de la Llei 21/2013, de 9 de desembre, d'Avaluació Ambiental, pel qual s'estableix la publicació en el Boletín Oficial del Estado o en el diari oficial corresponent de la resolució complementària a la declaració d'impacte ambiental, resolc:  
Publicar en el Diari Oficial de la Comunitat Valenciana la segona resolució complementària corresponent a l'expedient 131/10-AIA Castalla.  
  
«Resolució complementària  
Expedient: 131/8821-HRM.  
Títol: ST Bastà 132/20 kV.  
Promotor: Iberdrola Distribución Eléctrica, SAU.  
Òrgan substantiu: Servei Territorial d'Energia (ATRCCT/2016/53/03).  
Localització: Castalla (Alacant).  
  
Antecedents  
Les poblacions d'Ibi, Onil i Castalla presenten una alta demanda de nous subministraments que no és possible atendre amb la infraestructura elèctrica de la zona, atesa des de la xarxa de distribució en 132 kV. Per a augmentar la potència disponible, en la planificació de la xarxa de transport 2008-2016 es va incloure una nova subestació elèctrica denominada ST Castalla, com també la connexió en 220 kV per mitjà d'una entrada/eixida des de la línia existent L/220 kV Beneixama-Novelda.  
En desplegament de les previsions de la planificació elèctrica, es va projectar la ST Castalla conjuntament per Red Eléctrica de España, SAU (REE) i Iberdrola Distribución Eléctrica, SAU (Iberdrola) en els nivells de tensió 220/132/20 kV. Aquest projecte va ser sotmés a avaluació d'impacte ambiental (expedient 131/7293-XYY), i es va emetre una declaració d'impacte ambiental (DIA) favorable mitjançant la Resolució de la Direcció General de Gestió del Medi Natural de data 6 de juny de 2011. Posteriorment, la Direcció General de Gestió del Medi Natural va emetre la Resolució de 10 de novembre de 2011, complementària a la DIA, la qual fa referència a la connexió elèctrica de la ST Castalla amb la línia elèctrica L/132 kV Villena-Ibi, que discorre a escassos metres d'aquesta. Per mitjà de sengles resolucions de la Direcció General d'Energia, de 18 de gener de 2012, es va atorgar autorització administrativa a les instal·lacions d'REE (ATASCT/2009/503/03) i d'Iberdrola (ATASCT/2010/27/03).  
La connexió elèctrica d'alimentació en 220 kV va ser objecte d'un expedient d'autorització administrativa diferenciat (ATLINE/2010/376/03); aquest òrgan ambiental va tramitar l'avaluació d'impacte ambiental i la Direcció General d'Avaluació Ambiental i Territorial va emetre DIA per Resolució de 31 de gener de 2012. Aquesta línia elèctrica consistia en un tram aeri (4.279 m) i un altre subterrani (2.300 m).  
Hui en dia, la planificació elèctrica vigent (període 2015-2020), aprovada per acord del Consell de Ministres de 16 d'octubre de 2015, recull la ST Castalla i la seua línia d'alimentació a 220 kV. No obstant això, les previsions del Reial Decret 1047/2013, de 27 de desembre, només preveuen la retribució de les línies de transport que discórreguen per sòl urbanitzat. Atés que el traçat original de la L/220 kV d'alimentació a la ST Castalla discorria en 1.200 m per sòl no urbanitzable, el projecte resulta en l'actualitat inviable.  
Les noves alternatives van ser analitzades en un document denominat canvi d'abast tècnic del projecte de subestació elèctrica a Castalla i les seues línies de connexió. L'estudi d'alternatives realitzat conclou que cal desplaçar el parc de 220 kV fora del sòl urbà, a una zona més pròxima a la traça de la L/220 kV Beneixama-Novelda, acurtant el traçat de la L/220 kV d'alimentació a la ST Castalla.  
D'altra banda, la demanda actual de subministrament en la zona, la disponibilitat de terrenys en l'entorn de consum per a ubicar la transformació a 20 kV (parcel·la originàriament proposada per a la ST Castalla 220/132/20 kV, classificada com a dotació per a infraestructures), la possibilitat de connexió immediata a la xarxa de 132 kV (L/Villena-Ibi), com també la vigència dels estudis tècnics i ambientals ja realitzats, aconsellen mantindre la transformació 132/20 kV en el sector Bastà del terme municipal de Castalla.  
Aquesta nova solució implica l'existència de dos subestacions elèctriques. La que alberga el parc de 220 kV i, per tant, està prevista en la planificació elèctrica, mantindrà la denominació hi prevista (ST 220/132 kV Castalla). La subestació que alberga únicament sistemes de distribució tindrà una nova denominació (ST 132/20 kV Bastà), que es correspon amb el sector en què ubicarà.  
Una vegada consultat aquest òrgan ambiental sobre la validesa dels pronunciaments previs en matèria d'avaluació d'impacte ambiental, es va emetre un informe en data 12 de maig de 2016 (ref. 31/6793-SRN). En particular, en relació amb la nova ST Bastà, s'hi indicava que «la proposta formulada en relació amb la subestació elèctrica ST Bastà (bàsicament constituïda pel parc de distribució de la subestació anteriorment denominada ST Castalla), presenta diferències d'escassa envergadura, per la qual cosa ja ha sigut avaluada ambientalment. No obstant això, atés que el projecte inicial considerava una denominació diferent, es considera adequat que aquest òrgan emeta un pronunciament que reculla aquestes circumstàncies. Per a això, en el moment en què l'òrgan substantiu reba la sol·licitud d'autorització de la ST Bastà remetrà a aquest òrgan ambiental una còpia del projecte (acompanyada de còpia del document ambiental) per a obtindre resolució expressa.»  
  
  
Descripció del projecte  
Iberdrola Distribución Eléctrica, SAU, promou el projecte de subestació elèctrica ST 132/20 kV Bastà, al terme municipal de Castalla (Alacant). La subestació elèctrica s'instal·larà en una parcel·la identificada en el projecte de reparcel·lació de la unitat UZI-5 sector Bastà com a parcel·la P-1, illa 7, amb una superfície aproximada de 4.343 m², i accés des de l'avinguda de Grècia.  
La ST Bastà serà una instal·lació blindada de tipus interior (GIS) amb envolupant metàl·lica i aïllament en hexafluorur de sofre (SF6). Estarà formada per:  
- Sistema de 132 kV. Configuració elèctrica de doble barra amb adaptació transversal. Composta per dos posicions de línia, una de transformador, una per a enllaç de barres, una de mesura i espai de reserva per a una posició de trafo i dues de línia.  
- Sistema de 20 kV, amb configuració elèctrica de simple barra en anell. Composta per quatre mòduls de cel·les, amb les seues corresponents posicions de línia, mesura, transformador, partició/unió de barres, bateria de condensadors, serveis auxiliars i posicions de reserva. Inicialment, s'equiparan dos mòduls.  
- Transformadors de potència. Es disposarà espai per a dos transformadors. S'instal·larà un transformador de potència trifàsic 132/20 kV de 40 MVA (T-1) amb la corresponent reactància. Es deixarà reservat l'espai necessari per a la instal·lació d'un altre transformador anàleg. Els transformadors quedaran instal·lats en intempèrie.  
- S'instal·laran els corresponents aparells de mesura, comandament, control i proteccions i els sistemes de distribució i de serveis auxiliars, necessaris per a l'adequada explotació de la instal·lació.  
Els sistemes elèctrics de 132 kV, 20 kV i l'equipament de control, protecció, comunicació, alimentació en BT, etc. quedaran instal·lats en l'interior d'edificis.  
La ST Bastà es connectarà en 132 kV amb la L/132 kV Villena-Ibi que sobrevola la parcel·la d'implantació de la subestació, per l'extrem nord, per mitjà de la instal·lació d'un suport sota la traça i dins de l'esmentada parcel·la. La longitud de la connexió és de 25 m. Caldrà, complementàriament, substituir el suport anterior (AP60 de suspensió) per un altre nou (d'amarratge) que se situarà al costat d'aquest, sota la traça actual, sense modificar-la.  
  
Tramitació administrativa  
Amb data 15 de juny de 2016 va tindre entrada una sol·licitud de pronunciament ambiental, remesa pel Servei Territorial d'Indústria i Energia de València. D'acord amb el que indica l'informe d'aquest òrgan ambiental de data 12 de maig de 2016, la sol·licitud adjunta:  
- Projecte tècnic administratiu. Inclou en un document independent l'estudi de seguretat i salut i l'estudi de gestió dels residus de construcció.  
- Document ambiental del projecte.  
  
Consideracions ambientals  
El projecte proposat té menor envergadura que l'avaluat inicialment. Es disminueix la potència de transformació a 20 kV (de 150 MVA a 80 MVA) i varia la configuració dels sistemes. S'ocupa entorn al 60 % de la superfície de la parcel·la inicialment prevista. Es manté la connexió elèctrica amb la L/132 kV Villena-Ibi. Aquesta instal·lació té menys entitat que la inicialment projectada. Se situa en un àmbit urbà industrial.  
Les obres necessàries per a l'execució de la instal·lació són anàlogues a les previstes inicialment. Es redueix la grandària de les instal·lacions i es redueixen els equips. El nou projecte incorpora mesures preventives i correctores, i també un pla de vigilància i seguiment, equivalents als del projecte inicial.  
Les potencials afeccions ambientals associades a la construcció i funcionament de la instal·lació són anàlogues a les inicialment previstes. Es conclou, per tant, que el projecte ja ha sigut avaluat ambientalment.  
  
Consideracions jurídiques  
L'article 13 Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la següent:  
  
Resolució complementària  
  
Primer  
El projecte de subestació elèctrica promogut per Iberdrola Distribución Eléctrica, SAU, en el polígon industrial sector Bastà de Castalla (Alacant), amb la denominació ST 132/20 kV Bastà i amb la configuració reflectida en aquesta resolució, ja va ser objecte d'avaluació d'impacte ambiental, i es manté vigent la declaració d'impacte ambiental emesa mitjançant la Resolució de la Direcció General de Gestió del Medi Natural, de data 6 de juny de 2011, i mitjançant la Resolució complementària de la Direcció General de Gestió del Medi Natural, de 10 de novembre de 2011.  
  
Segon  
Notificar a les persones interessades que en contra d'aquesta resolució, per ser un acte de tràmit, no es pot interposar cap recurs, sense perjudici dels que siguen procedents en via administrativa o judicial davant de l'acte, si escau, d'autorització del projecte, d'acord amb el que disposa l'article 41.4 de la Llei 21/2013, de 9 de desembre.  
  
Tercer  
Publicar en el Diari Oficial de la Comunitat Valenciana aquesta resolució. La declaració d'impacte ambiental, amb els canvis de denominació i l'abast reflectits en aquesta resolució, perdrà la seua vigència i cessarà la producció dels efectes que li són propis si una vegada publicada aquesta resolució complementària en el DOCV, no s'haguera començat l'execució del projecte en el termini màxim de quatre anys, d'acord amb el que disposa l'article 43.1 de la Llei 21/2013, de 9 de desembre.  
  
València, 11 de juliol de 2016.- El director general de Medi Natural i d'Avaluació Ambiental: Antoni Marzo i Pastor.»  
  
València, 27 de setembre de 2016.- El director general de Medi Natural i d'Avaluació Ambiental: Antoni Marzo i Pastor.